

**Érintetti tájékoztató eljárásrendje**

**Nagytarcsai Szociális Segítő Szolgálat**

2021.

# Dokumentum verzió kontroll

|  |  |  |  |
| --- | --- | --- | --- |
| **Verzió (k)** | **Dátum** | **Szerző** | **Megjegyzés** |
|  |  |  |  |
|  |  |  |  |
|  |  |  |  |
|  |  |  |  |

# Tartalomjegyzék

[Adatkezelő 1](#_Toc46475828)

[1 Dokumentum verzió kontroll 2](#_Toc46475829)

[2 Tartalomjegyzék 2](#_Toc46475830)

[3 Bevezetés 3](#_Toc46475831)

[4 Adatvédelmi tájékoztató eljárásrend 4](#_Toc46475832)

[4.1 Szükséges vizsgálni, hogy az érintett kapott-e már tájékoztatást. 4](#_Toc46475833)

[4.2 A tájékoztató tartalma 4](#_Toc46475834)

[4.3 Az érintett tájékoztatása 7](#_Toc46475835)

[4.4 További feldolgozás 7](#_Toc46475836)

# Bevezetés

Ezt az eljárásrendet olyan új vagy megváltozott ügyintézés vagy egyéb folyamatok bevezetésekor kell alkalmazni, amelyek keretein belül személyes adatkezelést hajt végre az Adatkezelő vagy adatfeldolgozója.

A GDPR - elsősorban a 13. és a 14. cikkben - előírja, hogy az adatkezelés kapcsán milyen konkrét információkat kell nyújtani, amelyek tájékoztatják az érintettet az adatok kezeléséről és az adatkezeléssel kapcsolatos jogairól. Az átadandó információ a konkrét körülményektől függően változik. A következőekben megfogalmazottak segítséget nyújtanak annak érdekében, hogy az Adatkezelő kielégítő formában közölje az érintettekkel az információkat, a GDPR megfelelés érdekében.

# Adatvédelmi tájékoztató eljárásrend

Ennek az eljárásrendnek az a célja, hogy az Adatkezelő megfelelő adatvédelmi tájékoztatás révén biztosítani tudja az érintett számára a szükséges tájékoztató információk megszerzését, a lehető legegyszerűbb és legátláthatóbb módon.

A személyes adatok megszerzésének két fő módja van:

1. Ahol a személyes adatokat az érintettől gyűjtik *(GDPR 13. cikke)*
2. Ahol a személyes adatokat nem az érintettől szerzik meg *(GDPR 14. cikke)*

A GDPR mindkét esetben meghatározza az érintettnek átadandó tájékoztató információ tartalmát. A leírtak ismertetik ezeknek a tájékoztatóknak tartalmát, valamint megfogalmazásra kerül a követelményeknek megfelelő adatvédelmi tájékoztatás.

## Szükséges vizsgálni, hogy az érintett kapott-e már tájékoztatást

A GDPR megköveteli, hogy az érintett megkapja a megfelelő adatkezelési tájékoztatást kivéve, ha az érintett már korábban megkapta.

Szükséges tehát nyilvántartani, mely esetekben részesült tájékoztatásban az érintett a megfelelő információkról. Abban az esetben, ha nem állapítható meg biztosan, érdemes a tájékoztatást megadni, nagyobb problémát jelent, ha egyáltalán nincs tájékoztatva az ügyfél, mint ha többszöri alkalommal.

Érdemes lehet továbbá a tájékoztatás tényét már iktatáskor feljegyezni (ha lehetséges a szoftveresen akár egy fejlesztés keretén belül), mivel, ha bármilyen oknál fogva elveszik a papír alapú adat, akkor is bizonyítható a tájékoztatás ténye.

## A tájékoztató tartalma

**Ha az érintettre vonatkozó személyes adatokat az érintettől gyűjtik, az adatkezelő a személyes adatok megszerzésének időpontjában az érintett rendelkezésére bocsátja a következő információk mindegyikét:**

1. az adatkezelőnek és - ha van ilyen - az adatkezelő képviselőjének a kiléte és elérhetőségei;
2. az adatvédelmi tisztviselő elérhetőségei;
3. a személyes adatok tervezett kezelésének célja, valamint az adatkezelés jogalapja;
4. a 6. cikk (1) bekezdésének f) pontján, azaz az adatkezelő jogos érdekén alapuló adatkezelés esetén, az adatkezelő vagy harmadik fél jogos érdekei;
5. adott esetben a személyes adatok címzettjei, illetve a címzettek kategóriái, ha van ilyen;
6. adott esetben annak ténye, hogy az adatkezelő harmadik országba vagy nemzetközi szervezet részére kívánja továbbítani a személyes adatokat, továbbá a Bizottság megfelelőségi határozatának léte vagy annak hiánya, vagy a 46. cikkben, a 47. cikkben vagy a 49. cikk (1) bekezdésének második albekezdésében említett adattovábbítás esetén a megfelelő és alkalmas garanciák megjelölése, valamint az azok másolatának megszerzésére szolgáló módokra vagy az azok elérhetőségére való hivatkozás;
7. a személyes adatok tárolásának időtartama, vagy ha ez nem lehetséges, ezen időtartam meghatározásának szempontjai;
8. az érintett azon jogáról, hogy kérelmezheti az adatkezelőtől a rá vonatkozó személyes adatokhoz való hozzáférést, azok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen, valamint az érintett adathordozhatósághoz való jogáról;
9. hozzájáruláson alapuló adatkezelés esetében a hozzájárulás bármely időpontban történő visszavonásához való jog, amely nem érinti a visszavonás előtt a hozzájárulás alapján végrehajtott adatkezelés jogszerűségét;
10. a felügyeleti hatósághoz címzett panasz benyújtásának joga;
11. arról, hogy a személyes adat szolgáltatása jogszabályon vagy szerződéses kötelezettségen alapul vagy szerződés kötésének előfeltétele-e, valamint hogy az érintett köteles-e a személyes adatokat megadni, továbbá hogy milyen lehetséges következményeikkel járhat az adatszolgáltatás elmaradása;
12. automatizált döntéshozatal ténye, ideértve a profilalkotást is, valamint legalább ezekben az esetekben az alkalmazott logikára és arra vonatkozóan érthető információk, hogy az ilyen adatkezelés milyen jelentőséggel, és az érintettre nézve milyen várható következményekkel bír.

Ha az adatkezelő a személyes adatokon a gyűjtésük céljától eltérő célból további adatkezelést kíván végezni, a további adatkezelést megelőzően tájékoztatnia kell az érintettet erről az eltérő célról és a fentiekben említett minden releváns kiegészítő információról.

Ügyelni kell arra, hogy az érintett számára világosan átlátható legyen, hogy mely esetekben élhet a meghatározott jogaival, illetve mely esetekben nincs lehetőség annak teljesítésére. Természetesen ennek határozott oka szükséges, hogy legyen, például törvényi előírás az adatok bizonyos ideig való megőrzésére.

**Rendelkezésre bocsátandó információk, ha a személyes adatokat nem az érintettől szerezték meg**

1. az adatkezelőnek és - ha van ilyen - az adatkezelő képviselőjének a kiléte és elérhetőségei;
2. az adatvédelmi tisztviselő elérhetőségei;
3. a személyes adatok tervezett kezelésének célja, valamint az adatkezelés jogalapja;
4. az érintett személyes adatok kategóriái;
5. a személyes adatok címzettjei, illetve a címzettek kategóriái, ha van ilyen;
6. adott esetben annak ténye, hogy az adatkezelő valamely harmadik országbeli címzett vagy valamely nemzetközi szervezet részére kívánja továbbítani a személyes adatokat, továbbá a Bizottság megfelelőségi határozatának léte vagy annak hiánya, vagy a 46. cikkben, a 47. cikkben vagy a 49. cikk (1) bekezdésének második albekezdésében említett adattovábbítás esetén a megfelelő és alkalmas garanciák megjelölése, valamint az ezek másolatának megszerzésére szolgáló módokra vagy az elérhetőségükre való hivatkozás;
7. a személyes adatok tárolásának időtartama, vagy ha ez nem lehetséges, ezen időtartam meghatározásának szempontjai;
8. ha az adatkezelés a 6. cikk (1) bekezdésének f) pontján azaz az adatkezelő jogos érdekén alapul, az adatkezelő vagy harmadik fél jogos érdekeiről;
9. az érintett azon joga, hogy kérelmezheti az adatkezelőtől a rá vonatkozó személyes adatokhoz való hozzáférést, azok helyesbítését, törlését vagy kezelésének korlátozását, és tiltakozhat a személyes adatok kezelése ellen, valamint az érintett adathordozhatósághoz való joga;
10. hozzájáruláson alapuló adatkezelés esetén a hozzájárulás bármely időpontban való visszavonásához való jog, amely nem érinti a visszavonás előtt a hozzájárulás alapján végrehajtott adatkezelés jogszerűségét;
11. a valamely felügyeleti hatósághoz címzett panasz benyújtásának joga;
12. a személyes adatok forrása és adott esetben az, hogy az adatok nyilvánosan hozzáférhető forrásokból származnak-e; és
13. automatizált döntéshozatal ténye, ideértve a profilalkotást is, valamint legalább ezekben az esetekben az alkalmazott logikára és arra vonatkozó érthető információk, hogy az ilyen adatkezelés milyen jelentőséggel, és az érintettre nézve milyen várható következményekkel bír.

Az adatkezelő ebben az esetben a tájékoztatást az alábbiak szerint adja meg:

1. a személyes adatok kezelésének konkrét körülményeit tekintetbe véve, a személyes adatok megszerzésétől számított észszerű határidőn, de legkésőbb egy hónapon belül;
2. ha a személyes adatokat az érintettel való kapcsolattartás céljára használják, legalább az érintettel való első kapcsolatfelvétel alkalmával; vagy
3. ha várhatóan más címzettel is közlik az adatokat, legkésőbb a személyes adatok első alkalommal való közlésekor.

**A tájékoztató megadására vonatkozó kötelezettséget nem kell alkalmazni:**

1. az érintett már rendelkezik az információkkal;
2. a szóban forgó információk rendelkezésre bocsátása lehetetlennek bizonyul, vagy aránytalanul nagy erőfeszítést igényelne, különösen a közérdekű archiválás céljából, tudományos és történelmi kutatási célból vagy statisztikai célból, a 89. cikk (1) bekezdésében foglalt feltételek és garanciák figyelembevételével végzett adatkezelés esetében, vagy amennyiben az tájékoztatási kötelezettség valószínűsíthetően lehetetlenné tenné vagy komolyan veszélyeztetné ezen adatkezelés céljainak elérését. Ilyen esetekben az adatkezelőnek megfelelő intézkedéseket kell hoznia - az információk nyilvánosan elérhetővé tételét is ideértve - az érintett jogainak, szabadságainak és jogos érdekeinek védelme érdekében;
3. az adat megszerzését vagy közlését kifejezetten előírja az adatkezelőre alkalmazandó uniós vagy tagállami jog, amely az érintett jogos érdekeinek védelmét szolgáló megfelelő intézkedésekről rendelkezik; vagy
4. a személyes adatoknak valamely uniós vagy tagállami jogban előírt szakmai titoktartási kötelezettség alapján, ideértve a jogszabályon alapuló titoktartási kötelezettséget is, bizalmasnak kell maradnia.

Ahol a feltételek bármelyike alkalmazható, ennek logikáját dokumentálni kell és meg kell őrizni a GDPR megfelelés bizonyítékaként. Ügyelni kell arra, hogy ez érvényes legyen az összes szükséges információra és valamennyi érintettre, különben lépéseket kell tenni a hiányosságok kiküszöbölésére.

## Az érintett tájékoztatása

Több módon is lehetséges az érintett felé megadni az előbbiekben említett szükséges információkat. Ennek módja lehet a következők valamelyike:

* Weboldali közzététel – javasolt az összes adatkezelési tájékoztatót a weboldalon közzétenni, kivéve a foglalkoztatottak részére szóló tájékoztatót
* E-mailben
* Telefonon
* Személyesen papír alapon

## További feldolgozás

Ha a szervezet úgy határozza meg, hogy a személyes adatokat más célra szeretné használni, mint amilyen célból az adatokat beszerezte, adatfeldolgozás előtt további információt kell szolgáltatni az új célról és annak jogszerű alapjáról, illetve adott esetben hozzájárulást kell kérni az érintettől ehhez az új célhoz, és lehetőségek kell biztosítani számára, hogy a jogait érvényesíthesse.